MARIJAMPOLĖS SAVIVALDYBĖS TARYBA

SPRENDIMAS

DĖL NEFORMALIOJO UGDYMO MOKESČIO MARIJAMPOLĖS MOKSLEIVIŲ KŪRYBOS CENTRE NUSTATYMO

2020 m. birželio 29 d. Nr. 1-189

Marijampolė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, Lietuvos Respublikos Vyriausybės 1999 m. gruodžio 31 d. nutarimu Nr. 1526 „Dėl užmokesčio už vaikų papildomą ugdymą“ ir atsižvelgdama į Marijampolės moksleivių kūrybos centro 2020 m. gegužės 12 d. raštą Nr. 2-43(1.8.E) „Dėl neformaliojo švietimo mokinių skaičiaus grupėje nustatymo ir mokesčio pakeitimo“, Marijampolės savivaldybės taryba nusprendžia:

1. Nustatyti mokestį už ugdymą Marijampolės moksleivių kūrybos centre už kiekvieną mokslo metų mėnesį:

1.1. choreografijos, šokio, muzikos, teatro, dramos, techninės kūrybos, informacinės technologijos, medijos ugdymo krypčių būrelių ugdytiniams – 8,00 Eur;

1.2. dailės, technologijos, kalbos mokymo krypties būrelių ugdytiniams – 7,00 Eur;

1.3. turizmo ir kraštotyros, gamtos, ekologijos, saugaus eismo ir kitų ugdymo krypčių būrelių ugdytiniams – 5,00 Eur;

1.4. etnokultūros, pilietiškumo ugdymo krypčių būrelių ugdytiniams – nemokama.

2. Mažinti mokestį už ugdymą 50 proc.:

2.1. neįgaliems vaikams, pateikusiems Gydytojų konsultacinės komisijos pažymas;

2.2. socialinę pašalpą gaunančių šeimų vaikams, pristačiusiems pažymas iš Marijampolės savivaldybės administracijos Piniginės paramos skyriaus, pažymoje nurodytam laikui.

3. Moksleivių kūrybos centro neformaliojo švietimo mokestis turi būti sumokamas pagal Moksleivių kūrybos centro direktoriaus nustatytą tvarką. Mokinį, laiku nesumokėjusį mokesčio, direktorius turi teisę išbraukti iš Moksleivių kūrybos centro mokinių sąrašų.

4. Surinktos lėšos apskaitomos Moksleivių kūrybos centro atskiroje banko sąskaitoje.

5. Pripažinti netekusiais galios:

5.1. Marijampolės savivaldybės tarybos 2009 m. birželio 29 d. sprendimo Nr. 1-881 „Dėl neformaliojo švietimo mokesčio nustatymo“ 1.3 papunktį;

5.2. Marijampolės savivaldybės tarybos 2014 m. spalio 27 d. sprendimo Nr.1-352 „Dėl neformaliojo švietimo mokesčio nustatymo pakeitimo perskaičiuojant mokestį į eurus“ 1.2 papunktį.

6. Sprendimas įsigalioja nuo 2020 m. rugsėjo 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Povilas Isoda